Rhésos (syn Éionea)

Rhésos (, ) je v gréckej mytológii syn tráckeho kráľa ÉioneaHomér, Iliada, 10,426-446. (alebo riečneho boha StrymónaApollodoros, Bibliotheca, 1,3,4.) a jeho manželky Euterpy.

Trácky kráľ Rhésos mal brnenie zo zlata, hodné nesmrteľných bohov a kone biele ako sneh a rýchle ako vietor. Bol spojencom trójskeho kráľa Priama a chystal sa zúčastniť trójskej vojny proti Achájcom. Podľa veštby by bola Trója nedobytná, keby sa jeho kone za trójskymi hradbami nažrali a napili z trójskej rieky Skamandros. Do vojny sa ale nemohol včas vypraviť, lebo ešte skôr musel odraziť útok Skýtov na jeho krajinu a až po porážke nepriateľa mohol začať s prípravami na vojenskú výpravu.Euripides, Rhésos.

Správu o jeho očakávanom príchode sa však dozvedeli achájski králi Odyseus a Diomédes od trójskeho zajatca Dolóna, ktorého zajali v noci na výzvednej výprave. Aby zmarili možnosť záchrany Tróje, neotáľali a vybrali sa oproti Rhésovi a prekvapili ho v noci počas spánku v jeho stane a zatiaľ kým ho Diomédes zabil, Odyseus odviedol jeho slávne kone do achájskeho tábora.Homér, Iliada, 10,482-503.Apollodoros, Epitome, E,4,4.

Antický autor Parthenios z Nikaie píše, že kráľ Rhésos bol ženatý s Argathonou, ktorá ho tak veľmi ľúbila, že keď sa dozvedela o jeho smrti, zo žiaľu odmietla jesť a piť a umrela.Parthenios, Erotica pathemata 2, Argathoné 36.

Podľa Polyaina, Aténčania v piatom storočí pred Kr. počas Peloponézkej vojny otvorili pri Tróji hrob tráckeho kráľa Rhésa a jeho ostatky zabalené vo fialovom rúchu odniesli do novozaloženého mesta Amfipolis, kde ich pochovali.Polyainos, Strategemata, Hagnon 6,53.

 Referencie a bibliografia 

Kategória:Postavy gréckej mytológie
Kategória:Trójska vojna